रियो ग्रांडे
रियो ग्रांडे (Rio Grande), जो रियो ग्रैंडे भी उच्चरित करा जाता है और जिसके लिए रियो ब्रावो देल नोर्ते (Río Bravo del Norte) भी एक अन्य नाम है, उत्तर अमेरिका की एक नदी है। यह संयुक्त राज्य अमेरिका के कोलोराडो राज्य में आरम्भ होती है और लगभग 3,000 किलोमीटर बहने के बाद मेक्सिको की खाड़ी में बह जाती है। इसके मार्ग का कुछ भाग मेक्सिको व संयुक्त राज्य अमेरिका की अंतर्राष्ट्रीय सीमा भी निर्धारित करती है। यह उत्तर अमेरिका की पाँच सबसे लम्बी नदियों में से एक है।